Taust

Taust (Tauste en castellano y oficialment) ye una villa y municipio aragonés d'a provincia de Zaragoza situato en a comarca de Cinco Villas (ye una d'as cinco villas que dan nombre a la comarca). A suya población ye de 7.489 habitants en una superficie de 404 km² y una densidat de población de 18,54 hab/km². Cheografía A localidat de Taust ye situata a 404 metros d'altaria sobre o livel d'a mar, a una distancia de 42 km d'a ciudat de Zaragoza, a capital d'Aragón. Se troba situata a o canto d'o río Arba. Parla O castellano de Taust tien muitos aragonesismos, que fuoron estudiatos en 1985 por o taustano Chusé Inazio Nabarro. Toponimia menor Encara s'alza muita microtoponimia aragonesa: Val de Taust (que da nombre a lo chacimiento de Val de Taust), Val de Perané, Turrullón; destacando a fosilización de l'articlo lo: Lo paco la fuent. Historia Estió conquerida a os musulmans en 1105 por Alifonso I d'Aragón. Manimenos, en 1110, estió conquerida de nuevas por os musulmans. Finalment en 1121 ye incorporada a lo Reino d'Aragón. En 1706 estió asediada y presa por as tropas d'o Conte de Sastago que yera fidel a l'archiduque Carlos entre a Guerra de Succesión Espanyola. Demografía Administración Reparto de concellers Alcaldes Esporte O fútbol ye representato por o Club Deportivo Tauste. Personalidaz naixitas de Taust Categoría:Naixius de Taust Puestos d'intrés Ilesia de Santa María. Ermita de Sant Antón. Monesterio de Sant Chorche. Ermita de Sant Chusé. Ermita d'a Virchen d'o Pilar. Ermita de Sant Bertolomeu. Santuario de Sancho Abarca. Casa d'a Camara. Fiestas 20 d'abril, fiestas d'a Virchen de Sancho Abarca. 20 de setiembre, fiestas menors. Veyer tamién Lista de municipios de Zaragoza. Casa de ganaderos de Taust. Canal de Taust. Referencias Vinclos externos Se veigan as imáchens de Commons sobre Taust. (es) Pachina web oficial municipal de Taust.